da da da da da da nb da da de en nb da da da en da da da da da da da en en en en en en en fr en en nl ca de de en en en oc oc fr ru nl fi de de en en fr fr de ru fr it en de de en en fr ca de fr ru it en de sv en fr de ca ca fr eo en da de en en de sv fr fr en fr en en de en en de sv oc ca ru fr en fr fr en en de sv nb en fr fr hbs_lat en da en en
Udisciplineret gærdespil kostede chancen for en T 50 finale - Svanholm Cricketklub
Onsdag d. 9. september 2020 kl. 07:55 af Henrik Pfaff
For førsteholdet var en gevinst over Skanderborg et must, hvis kampen næste søndag mod KB skulle afgøre T 50 danmarksmesterskabet.
Men ak. Alt for mange gærdespillere spillede T 20 stød, en udviste enkelt et fremstød, der var en ny lilleput værdig, og selvom Jonas Henriksen for første gang i denne sæson spillede op til sit potentiale med en sammenbidt halvleg på 61 på 138 bolde, var sluttotalen 160 ikke nok, selvom det var tæt på.
Hamid grebet ud (alle fotos Peter Power)
Saud Munir driver ved siden af
Kun Adnan Akmal, der fik en uspillelig bold, der nærmest trillede, kom vores øvrige gærdespillere i toppen ud på bolde, som på grund af deres aggressive ageren blev deres endeligt.
Adnan fik en ”triller”. Vores pitch er desværre blevet dårlige af at blive omlagt i foråret
Det her skal man til lilleputcricket for at se lignende. Totalt hovedløst styrter Wahab Hashmi på første bold i en presset situation frem til en udenom i legsiden bliver stokket ud
Vi havde mistet fire gærder for 18, da der omsider i den tiende over kom en gærdestand, der fik tavlen til at rulle. Den foregik mellem brødrene Henriksen. Men ved 98 drivede Mads Henriksen (38 på 51 bolde) en gang for meget og blev kastet ud. De næste tre gærdespillere var som at se toppen en gang til og så stod vi med 7 for 109 i den 33 over og var på spanden. Jonas stod der endnu og sammen med en sammenbidt Saud Munir (21 på 43 bolde) hævedes til 140, før Jonas blev grebet ud.
Mads Henriksen og Touqeer Ahmed fik de to første Skanderborgspillere grebet ud af keeperen ved totalen 0 og håbet om at 160 var nok var der endnu. Men man må sige, at Skanderborg langt bedre end os til at udnyttede deres potentiale. Når deres gærdespillere gik, var det fordi de var ”besejret”. Når de fleste af vores gik, lod de sig besejre.
Skanderborg manglede seks point med ottende gærdet inde, førend den sidste over gik i gang. Deres topscorer overlevede en stor keeperchance og de passerede med to bolde tilbage.
2 for 26 til Mads, 2 for 21 til Touqer og 2 for 34 til Jonas alle på 10 overe.
Det betyder, at selvom vi skulle gå hen og vinde over KB på søndag, så er KBs netrunrate så meget bedre, at der skal undere til, hvis vi skal blive mestre.
Skanderborg skal møde Herning og vinder formentlig, så hvis vi taber til KB ender det med bronzemedaljer. Gevinst burde give sølv, medmindre Skanderborg vinder kæmpestort over Herning.
Stillingen i elitedivsionen før sidste spilledag:
Juniorerne skal på lørdag i Køge forsøge at få revanche for sidste års DM-nederlag mod Køge. Formatet er anderledes i år, idet DCF mener, at slutkampene kun skal afvikles over 2 x 20 overe.